ปภ.จังหวัดเชียงใหม่ สาขาฝาง ขับเคลื่อน โครงการ 1 ท้องถิ่น 1 โรงเรียน เตรียมพร้อมรับมืออัคคีภัยและภัยทางถนน ช่วงฤดูแล้ง
?    สำนักงานป้องกันและบรรเทาสาธารณภัยจังหวัดเชียงใหม่ สาขาฝาง ขับเคลื่อน โครงการ 1 ท้องถิ่น 1 โรงเรียนเตรียมพร้อมรับมืออัคคีภัยและภัยทางถนน แก่บุคลากรในโรงเรียน เตรียมพร้อมป้องกันอัคคีภัยในช่วงฤดูแล้งนายธรีเดช ขัติยะ หัวหน้าสำนักงานป้องกันและบรรเทาสาธารณภัยจังหวัดเชียงใหม่ สาขาฝาง เปิดเผยว่า ปภ.ฝาง ได้ดำเนินโครงการ “1 ท้องถิ่น 1 โรงเรียน เตรียมพร้อมรับมืออัคคีภัยและภัยทางถนน”  โดย ร่วมกับหน่วยงานภาคีเครือข่ายที่เกี่ยวข้อง อาทิ บริษัทกลางคุ้มครองผู้ประสบภัยจากรถ หน่วยงานด้านสาธารณสุข   บริษัทเอกชน และเครือข่ายป้องกันและบรรเทาสาธารณภัยลุ่มน้ำฝาง ออกให้ความรู้ แก่ครู บุคลากรและ นักเรียน ในโรงเรียน ในพื้นที่ อ.ฝาง แม่อาย และไชยปราการ โดยได้ให้ความรู้ทั้งภาคทฤษฎีและฝึกปฏิบัติ เช่น กฎหมายเกี่ยวกับความปลอดภัย การขับเคลื่อนของสภานักเรียนในการรณรงค์และสวมหมวกนิรภัยในโรงเรียน ฝึกปฏิบัติการใช้ถังดับเพลิง การปฐมพยาบาลเบื้องต้น การเคลื่อนย้ายผู้ประสบภัย เป็นต้น เพื่อเป็นการเตรียมความพร้อมในการป้องกันการเกิดอุบัติเหตุทางถนนและอัคคีภัยในโรงเรียน ในช่วงฤดูแล้งนี้